SK Úradný vestník Európskej únie C 199/18

Oznámenie týkajúce sa platných antidumpingových a antisubvenčných opatrení na dovoz fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike: zmena názvu spoločnosti, na ktorú sa vzťahuje colná sadzba pre spolupracujúce spoločnosti nezaradené do vzorky

(2018/C 199/09)

Na dovoz fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike sa vzťahuje konečné antidumpingové clo a vyrovnávacie clá uložené vykonávacím nariadením Komisie (EÚ) 2017/367 (1) a vykonávacím nariadením (EÚ) 2017/366 (2), ktoré boli zmenené vykonávacím nariadením (EÚ) 2017/1570 (3).

Tri spoločnosti so sídlom v Čínskej ľudovej republike, ktorých vývoz fotovoltických modulov na báze kryštalického kremíka a hlavných komponentov podlieha antidumpingovej colnej sadzbe pre spolupracujúce spoločnosti nezaradené do vzorky na úrovni 36,2 % a vyrovnávacím clám vo výške 6,4 %, informovali Komisiu, že zmenili svoje názvy tak, ako sa uvádza nižšie.

Príslušné spoločnosti požiadali Komisiu, aby potvrdila, že zmena názvu nemá vplyv na jej právo využívať sadzbu cla, ktorá sa uplatňovala na spoločnosť pod jej predchádzajúcim názvom.

Komisia preskúmala poskytnuté informácie a dospela k záveru, že zmena názvu nijakým spôsobom neovplyvňuje zistenia uvedené vo vykonávacom nariadení (EÚ) 2017/367 a vykonávacom nariadení (EÚ) 2017/366, ktoré boli zmenené vykonávacím nariadením (EÚ) 2017/1570.

Preto by sa odkazy uvedené v prílohe 1 k vykonávaciemu nariadeniu (EÚ) 2017/366, prílohe I k vykonávaciemu nariadeniu (EÚ) 2017/367 a v prílohe k vykonávaciemu nariadeniu (EÚ) 2017/1570 na spoločnosť:

Zhongli Talesun Solar Co. Ltd B922

mali považovať za odkazy na spoločnosť:

Suzhou Talesun Solar Technologies Co., Ltd B922

Doplnkový kód TARIC B922, ktorý bol predtým priradený spoločnosti Zhongli Talesun Solar Co., Ltd, sa uplatňuje na spoločnosť Suzhou Talesun Solar Technologies Co., Ltd.

Odkazy uvedené v prílohe 1 k vykonávaciemu nariadeniu (EÚ) 2017/366, prílohe I k vykonávaciemu nariadeniu (EÚ) 2017/367 a v prílohe k vykonávaciemu nariadeniu (EÚ) 2017/1570 na spoločnosti:

Wuxi LONGi Silicon Materials Co. Ltd Xi’an LONGi Silicon Materials Corp. B897

by sa mali považovať za odkazy na spoločnosti:

Wuxi LONGi Silicon Materials Co. Ltd LONGi Green Energy Technology Co., Ltd. B897

Doplnkový kód TARIC B897, ktorý bol predtým priradený spoločnosti Xi’an LONGi Silicon Materials Corp. spolu so spoločnosťou Wuxi LONGI Silicon Materials Co. Ltd, sa uplatňuje na spoločnosť LONGi Green Energy Technology Co., Ltd. spolu so spoločnosťou Wuxi LONGi Silicon Materials Co. Ltd.

Odkazy uvedené v prílohe 1 k vykonávaciemu nariadeniu (EÚ) 2017/366, prílohe I k vykonávaciemu nariadeniu (EÚ) 2017/367 a v prílohe k vykonávaciemu nariadeniu (EÚ) 2017/1570 na spoločnosť:

LERRI Solar Technology (Zhejiang) Co. Ltd B898

by sa mali považovať za odkazy na spoločnosť:

LONGi Solar Technology(Zhejiang)Co., Ltd B898

Doplnkový kód TARIC B898, ktorý bol predtým priradený spoločnosti Lerri Solar Technology (Zhejiang) Co. Ltd, sa uplatňuje na spoločnosť LONGi Solar Technology(Zhejiang)Co., Ltd.

(1) Ú. v. EÚ L 56, 3.3.2017, s. 131.

(2) Ú. v. EÚ L 56, 3.3.2017, s. 1.

(3) Ú. v. EÚ L 238, 16.9.2017, s. 22.